Freiamt (Schwarzwald)

**Freiamt** isch e Gmei im Landkreis Emmedinge in Bade-Württeberg öppe 25&nbsp;km nördlich vu Friburg im Brisgau.

## Geographi
### Geographischi Lag
Freiamt lit im Middlere Schwarzwald in 255 bis 744 Meter Höchi. Uf dr Gmarkig lit dr 744 Meter hoch Hüenersedel.

### Nochbergmeinde
Nochbergmeinde sin Biederbach, Emmedinge, Guetich i.Brsg., Kenzinge, Malterdinge, Schudderdal (Ortenaukreis), Sexau un Waldkilche.

### Gmeigliderig
Insgsamt lige fümf grössere Ortsdeile Breddedal, Keppebach, Muessbach, Ottoschwande un Richebach sowie zahlrichei Wiler un Einzelghöfte über praktisch die ganz Gmarkig verstrait.

## Gschichte
Devor dr Brisgaugrafe undertänig isch s'Gebiet vum hütige Freiamt anno 1415 an dr badisch Markgraf Bernhard I. kumme. Sither het's zue Bade ghört, mit dem es 1952 zue Bade-Württeberg kumme isch. Die hüttig Gmei Freiamt isch am 1. Juli 1971 durch Igmeindig vu dr ehemolig selbständige Gmei Ottoschwande entstande. Alt-Freiamt isch im alde Land Bade die flächemässig zweitgröscht Gmei gsi. 
 
### Religione
Im Hochberger Land, zue dem Freiamt un Ottoschwande ghört hän, isch d'Reformation 1556 igfüehrt worre. Au hüt noch isch dr Ort evangelisch prägt, d'Katholike vu dr Freiamter Dörfer werre vu dr katholische Gmei z'Emmedinge seelsorgerisch betreut. Z'Freiamt git's zwei evangelischi Kilchegmeinde: Muessbach/Keppebach/Richebach mit em Gmeizentrum z'Muessbach un d'Kilchegmei Ottoschwande/Breddedal, wo dr Schwerpunkt z'Ottoschwande het. Usserdem git's e Neuapostolischi Gmei, wo ihr Gmeihüs im Ortsdeil Muessbach Eckacker baue het.

### Igmeindige
* 1971: Ottoschwande

## Politik
### Landdagswahl
Ergebnis vo dr Landdagswahle sit 2006: 

1 2006: WASG, sit 2011: Die Linke

### Gmeinderot
Ergebnis vo dr Kommunalwahl am 25. Mai 2014:D

## Partnerschafte
D'Gmei verbindet e Partnerschaft mit dr Gmei De Pinte in Belgie.

## Wirtschaft un Infrastruktur
Näbenem Schwarzwaldtourismus präge s'Handwerch und vor allem Land- un Forschtwirtschaft s'Läbe vu dr Gmei.

### Bildig
Im Ortsdeil Muessbach git's e Grund- un Hauptschuel, wobi dr Grundschuelzwig e Ussestelle z'Ottoschwande besitzt.

## Kultur un Sehenswürdigkeite

### Musee
E Heimetmuseum im Ortsdeil Ottoschwande stellt d'Ortsgschichte dar. Es isch ime ehemolige Libdinghüs underbrocht, wo vor sinem Umzug uff Ottoschwande an der Freihof im so gnennte Vorhof gstande isch, eme Gwann zwische Rothüs un Richebach. S' "Bäuli" isch au Kulisse vume Büremärkt am Fridig.

### Verein
In Freiamt git's vili Verein: Mehreri klassischi Kulturorganisatione wie Gsang- un Müsikverein, Sportvereine un au Gwerbeverein mit insgsamt 51 Mitglider.

### Bauwercher
Am 2. Oktober 2004 isch uf dr Gmarkig vu Breddedal uf em höchschte Berg vu dr Gmei, em Hüenersedel (744 m), e Ussichtsturm eröffnet worre. Dr 29 Meter hoch Turm, wo mit Hilf vu private Spendegelder (200.000 €) errichtet worre isch, bietet e witrümige Rundumblick bis zue dr Vogesen, über dr middler Schwarzwald, d'Rhiebeni bzw. die angrenzede Däler (Schudderdal etc.)

S'Kurhüs z'Freiamt bietet näbe eme Hallebad au e Saal un e Besprechigszimmer, wo regionali Künschtler im munätliche Wexel ihri Wercher usstelle. Usserdem het dert d'Kurverwaltig ihr Sitz. Im Wald uf dr Höchi weschtlich über Richebach im Breddedal lige d'Reschte vu dr zähringische Ministerialeburg Keppebach, wo im 12. Johrhundert zum Schutz vu dr Silberbergwercher im Freiamt errichtet worre isch.

### Regelmässigi Veranstaltigi
* In Freiamt findet sit 1999 jährlich Ende Juni e Strandfäscht statt, organisiert vum SC Freiamt. Sit 2006 isch debi au e „Miss Strandfäscht“-Wahl integriert.
* Dr SC Freiamt 1959 e. V. organisiert jedes Johr e Sportwuche mit eme Fuessballgrümpelturnier.
* Dr Müsikverein Freiamt organisiert im September e Herbschthock im Ortsdeil Richebach.
* D'Landjugend Freiamt organisiert alli zwei Johr (immer die ungrade Johre) e vierdägiges Landjugendfäscht.
* Am erschte Novembersamschdig veranstalte die drei Freiämter Müsikverein e Herbschtkonzert im Kurhüssaal.

## Literatur
* Fritz Meier: *"I woddigt awer ni(e)t, ass i soddigt ebbis g'sait hoa!" – Freiämter Wörterbuch.* Freiamt 1995

## Weblink

* Offizielle Website
* Freiamt - erneuerbari Energie un Erholig

## Fueßnote